Velkommen

Presentasjon

**Lavvo- tradisjonell inndeling.**

En lavvo er både bosted, spisested og et sted for fellesskap. En lavvo gir ly og symboliserer menneskenes vandring og mål.

 I Bibelen leser vi om nomadiske folkeslag som bodde i telt.  Det står f.eks om Abraham som bodde i telt sammen med Isak og Jakob (Hebr. 11,9) og  om at Moses slo opp et telt utenfor leiren (2. Mos 33,7).

 Bærebjelkene i lavvo kan symbolisere Faderen, Sønnen og Den Hellige Ånd.  Og de andre teltstengene er mennesker som bygger sine liv på de.

**Lavvoens områder**

Fordi lavvoen ikke er så stor, så var det også veldig viktig at man hadde faste plasser til forskjellige ting.

Lavvos fremste del, olassen aller innerst, mellom ildstedet og teltduken, ligger det hellige området boaššu, der mat og hellige gjenstander ble oppbevart. Boaššu er hellig.

Loaidu – områder hvor man sitter. I gamle dager var det strengt at mammaen, pappaen og de minste barna skulle sitte på venstre side.

Her hadde man også familien giisa. Den inneholdt verdifulle ting. Mange hadde salmeboka og BIbelen inne i giisaen. Hvorfor tror dere det?

Hva ville dere ha puttet i giisaen?

På høyre side av loaidu

Gjester

Hunder skulle oppholde ved utgangen, lengst unna boaššu. Hvorfor tror dere det?

Soggi – det er i det området man sover, og dit rydder man bort senga når det er dag.

Uvssat – rett foran døra. Her skulle man ha veden som skal brennes i lavvoen.

**Områder i kirka**

I kirka har vi også inndelingen. Vi har en plass hvor presten oppholder seg. Det er ved alteret og på prekestolen. Boassu kan på en måte sammenlignes med alteret, det hellige stedet.

Så har menigheten en fast plass hvor de sitter, og organisten sitter der hvor orgelet eller paino er

**Hellig rom**

I Apostlenes gjerninger fortelles det om hvordan de første kristne begynte å komme sammen. Det fantes ingen kirkehus. De møttes på tempelplassen og i private hjem. I samiske områder har også lavvuen blitt brukt til samlinger om Guds ord.

**Bålet**

Bålet avgir varme og lys og nærhet. Bålet gnistrer, det lever. Det er en øvelse å få bålet til å brenne i alle slags terreng og vær. På samisk har vi ulike ord for bål ute i det fri, alt etter størrelse på bålet, brennveden som brukes, terreng hvor bålet tennes og mange andre faktorer gir forskjellige navn på bålet.

Når vi har fått bålet til å brenne i lavvoen og sitter slik rundt bålet så ser dere at vi sitter sammen, alle sammen har en likeverdig plass, vi sitter med ansiktene mot hverandre. Og vi kjenner på varmen fra bålet.

Og det tenker jeg skal minne oss alle om at når vi er sammen her i dag, så er alle like viktige. Vi skal alle bidra til at alle føler seg velkommen og blir sett og hørt. Og når vi gjør det så kjenner vi alle på en vennskapsvarme fra hverandre på samme måte som vi nå kjenner på varmen fra bålet.

**Árran - et sted som gi lys og varme**

Rundt bålet legges det som oftest stein, som skal sørge for å ha bålet under kontroll. Gud har gitt sitt folk steiner med de 10 bud. Hva står i de 10 budene? Gud ga Moses budene for å hjelpe israelsfolket til å leve sammen på en god måte.

Árrán har en stor stein som kalles for boaššu-steinen. Noen sier at denne steinen skal minne oss om hvor langt vi kan strekke oss før vi krenker det hellige området. Det kan minne oss om at det finnes en grense for hva vi kan gjøre før vi krenker noen andre, før vi gjør noe som oppleves som sårende og krenkende av andre.

Bålet eller ilden avgir varme og blir et naturlig samlingspunkt for oss.

Bibelen beskriver Jesus som «lyset». I Johannesevangeliet kan vi bla. lese at livet er menneskenes lys. Lyset skinner i mørket og mørket har ikke overvunnet det» Joh. 1, 1- 3. Når vi er venner med hverandre, så blir vi også til lys for hverandre. Vi blir til noen som lyser opp livet til vår neste.